嘲賈似道
作者：汪宗臣
朝代：宋

paragraphs: 賈秋壑，魏公爵，台州鬼，揚州鶴。
氣盈色驕逞才略，欺天罔人無愧怍。
帷幄不能籌，金湯弗能作。
費盡世間鐵，鑄此一大錯。
關子形模賈字同，生兒德祐紀元中。
甚慚嬰杵心莽卓，十可斬書真諤諤。
鑼聲三下東江頭，鐵鞭一揮南海角。
假賈僞魏至於斯，嗚呼似道道奚若。
宋亡感激忠義多，遺臭如君梟獍惡。